CELEX: 62020TN0668
Language: lv
Date: 2020-11-09 00:00:00
Title: Lieta T-668/20: Prasība, kas celta 2020. gada 9. novembrī – NZ/Komisija

25.1.2021   
            
            
               LV
            
            
               Eiropas Savienības Oficiālais Vēstnesis
            
            
               C 28/56
            
         
      Prasība, kas celta 2020. gada 9. novembrī – NZ/Komisija
      (Lieta T-668/20)
      (2021/C 28/85)
      Tiesvedības valoda – franču
      
         Lietas dalībnieki
      
      
         Prasītājs: NZ (pārstāvis: H. Tagaras, advokāts)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  veikt procesa organizatorisko pasākumu, kas lūgts [prasības pieteikuma] 35. punktā (kā arī tos pasākumus, kas norādīti 21. un 30. punktā), un procesa beigās
               
            
                  —
               
               
                  atcelt apstrīdētos lēmumus;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Lai pamatotu prasību atcelt, galvenokārt, Eiropas Komisijas lēmumu noraidīt prasītāja lūgumu pārskatīt konkursa COM/1/AD10/18 atlases komisijas lēmumu neiekļaut viņa vārdu minētā konkursa rezerves sarakstā, kā arī lēmumu noraidīt prasītāja sūdzību, un, pakārtoti, iepriekš minēto atlases komisijas lēmumu, prasītājs izvirza piecus pamatus.
      
                  1.
               
               
                  Ar pirmo pamatu tiek apgalvots pienākuma norādīt pamatojumu pārkāpums ne tikai pamatojuma nepietiekamības dēļ, bet arī acīmredzamo pretrunu sniegtajā pamatojumā dēļ it īpaši tāpēc, ka, lai arī prasītāja vārdos izteiktais vērtējums, aplūkojot visus izmantotos kritērijus, bija pietiekams (“very strong”), lai viņu iekļautu rezerves sarakstā, atlases komisija viņam piešķīra zemāku vidējo vērtējumu (“strong to very strong”), kā rezultāt viņš tika izslēgts no saraksta.
               
            
                  2.
               
               
                  Ar otro pamatu tiek apgalvots vienlīdzīgas attieksmes principa pārkāpums, jo īpaši atlases komisijas sastāva nepārtraukto svārstību dēļ, kā arī tādēļ, ka kandidāti, kuriem bija precīzi tāds pats vārdos izteiktais vērtējums kā prasītājam, tika iekļauti rezerves sarakstā.
               
            
                  3.
               
               
                  Ar trešo pamatu tiek apgalvoti noteikumu par atlases komisiju un atlases komiteju darbību pārkāpumi.
               
            
                  4.
               
               
                  Ar ceturto pamatu tiek apgalvota acīmredzama kļūda vērtējumā.
               
            
                  5.
               
               
                  Ar piekto pamatu tiek apgalvots Eiropas Savienības Civildienesta noteikumu 27. panta pārkāpums, kas izriet no pārkāpuma, ko prasītājs ir apgalvojis otrajā pamatā.